Publication: Magyar Közlöny
Issue: MK-2010-78 (Year: 2010, Number: 78)
Era: contemporary
Section: 5. melléklet a 72/2010. (V. 13.) FVM rendelethez
Paragraph Index: 875

5. melléklet a 72/2010. (V. 13.) FVM rendelethez Ültetési anyagok és alanycsemeték, követelményei, kötegelése és jelölése 1. E melléklet alkalmazásában 1.1. Csemete: faiskolai továbbnevelésre alkalmas gyökeres növény (magcsemete, gyökeres dugvány, bujtvány, sarj) és félkész termék. 1.1.1. Magcsemete: magból nevelt oltásra alkalmas növény. 1.1.2. Gyökeres dugvány: dugványból nevelt oltásra alkalmas alany, vagy gyümölcsösbe kiültetésre, továbbnevelésre alkalmas gyümölcstermõ növény. 1.1.3. Bujtvány: anyanövényen gyökereztetett hajtás vagy vesszõ, amely a meggyökeresedés után leválasztva oltásra alkalmas alany vagy gyümölcsösbe kiültetésre, illetve faiskolai továbbnevelésre alkalmas gyümölcstermõ növény. 1.1.4. Sarj: a gyökér járulékos rügyeibõl fejlõdött, gyökeresedés után leválasztott gyümölcstermõ növény, amely gyümölcsösbe való kiültetésre, faiskolai továbbnevelésre alkalmas. 1.2. Félkész gyümölcsfaiskolai termék: az ültetési anyag követelményeknek nem megfelelõ minõségû, de életképes és faiskolai továbbnevelésre alkalmas növényanyag. 1.3. Közbeoltott oltvány: olyan oltvány amikor az alany és a nemes fajta közé további fajtá(ka)t oltottak. 1.4. Kombinált oltvány: olyan gyümölcstermõ növény, amely több, hasonló növekedésû nemes fajtát tartalmaz. 1.5. Koronás oltvány és facsemete: meghatározott törzsmagasságban kinevelt koronájú gyümölcstermõ növény. 1.6. Suháng oltvány és facsemete: korona nélküli gyümölcstermõ növény. 1.7. Gyümölcstermõ bokor: rendszerint tõbõl elágazódó, meghatározott számú egyéves vesszõbõl álló cserje (ribiszke, köszméte, málna, mogyoró stb.). 2. Minõségi követelmények 2.1. Gyümölcsfaoltvány és a facsemete minõségi követelményei 2.1.1. Általános minõségi követelmények Az ültetési anyag legyen: – fajta (klón) azonos, a nemes, az alany és a közbeoltott része egyaránt, megnevezésével megegyezõ; – az elõállításához felhasznált alapanyagok igazoltan legalább szaporítóanyag termesztésre ideiglenesen engedélyezett (C. A. C.) gyümölcstermõ növényrõl származzanak; – fagy- és egyéb károsodástól, mézgásodástól mentes; – az életképességéhez szükséges nedvességtartalmú; – a növény-egészségügyi követelményeknek megfelelõ; – kategóriájának és virológiai állapotának megfelelõ tanúsító (certifikációs) vagy termelõi (C. A. C.) címkével ellátott; – az oltásforradás hézagmentes legyen, benne és környékén kötözõ anyag, körkörös hegképzõdés (kambiumgyûrû) nélküli, sebhely és csonk ne legyen. Faiskolai táblából való kitermelés október 10-e elõtt ne kezdõdjön meg. 2.1.2. Részletes minõségi követelmények 2.1.2.1. A koronás oltvány és a facsemete minõsége A korona a kívánt törzsmagasság felett szakszerûen, faiskolai neveléssel kialakított legyen. A korona legfeljebb 1 éves, ép, egészséges a rügyekkel együtt kétharmad hosszúságig érett, nyugalmi állapotú, fajtára jellemzõ vesszõkbõl álljon. Megújított korona esetében a visszavágás helyén legfeljebb 4 rügyes, 2 éves gallyrész van megengedve, amely a koronavesszõ hosszúságába nem számítható be. A törzs törzserõsítõ csapoktól, sarjaktól mentes legyen. Egyenes, legfeljebb közbeoltott oltványok esetében egymással ellentétes oldalon levõ két (visszavágásból vagy csapeltávolításból eredõ) görbülettel. A kajszi, a szilva, a körte, a köszméte, a ribiszke és a ribiszkeköszméte fajták esetén a függõleges egyeneshez azonosítva a törzsvastagság háromszorosánál nem nagyobb törzsgörbület van megengedve. A bogyós gyümölcsû oltványok törzsének a lombtalan koronát elhajlás nélkül kell megtartania. A törzsön a törzsnevelés során keletkezett vágási felület (metszlap, csaphely) legyen körkörösen behegedt, friss metszlap és csonk nincs megengedve. Mechanikai sérülésbõl származó 3 cm2 felületet meg nem haladó, teljesen beforrt sebhely meg van engedve, de a sebhely szélessége a törzskerület 1/4 részénél szélesebb ne legyen. A törzs kora legfeljebb 3 év, õszibaracknál, mandulánál 1 év. A gyökérzet legyen arányban a növény föld feletti részeivel. A gyökérzet ép egészséges legyen, szakított vagy más eredetû súlyos mechanikai sérülés, beforratlan sebhely, repedés nincs megengedve. 2.1.2.2. Koronás oltványok és facsemete mérete (1–2. táblázat) A sudaras koronájú oltványok esetén a koronavesszõk számába a sudár vesszõ is beleszámít. A törzs átmérõjét a gyökérnyak (talajfelszín) felett 30 cm magasságban, a gyökérágak átmérõjét az elágazástól 5 cm-re mérjük.

Source: https://magyarkozlony.hu/hivatalos-lapok/f5e8f4953fe1ff6180b0701f55f774e099171113/dokumentumok/44bdd551bf02118e4b357d3dd081b1e58b15a353/letoltes